ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ৯ জানুয়ারি, ২০২২
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৫১ কোটি ৫৮ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ৫ লক্ষ ৯০ হাজার ৬১১
দেশে মোট আক্রান্তের মধ্যে সুস্পষ্টভাবে আক্রান্তের হার ১.৬৬ শতাংশ
জাতীয় স্তরে বর্তমানে সুস্থতার হার ৯৬.৯৮ শতাংশ
দেশে গত ২৪ ঘন্টায় সুস্থতার সংখ্যা ৪০ হাজার ৮৬৩, এর ফলে মোট সুস্থতার সংখ্যা বেড়ে ৩ কোটি ৪৪ লক্ষ ৫৩ হাজার ৬০৩
দেশে গত ২৪ ঘন্টায় নতুন করে আক্রান্তের সংখ্যা ১ লক্ষ ৫৯ হাজার ৬৩২
দৈনিক ভিত্তিতে আক্রান্তের হার ১০.২১ শতাংশ
সাপ্তাহিক ভিত্তিতে আক্রান্তের হার ৬.৭৭ শতাংশ
এখনও পর্যন্ত মোট নমুনা পরীক্ষার সংখ্যা ৬৯ কোটি
এদিকে, কোভিডের নতুন প্রজাতি ওমিক্রনে পশ্চিমবঙ্গে আক্রান্তের সংখ্যা এখনও পর্যন্ত ২৭। এরমধ্যে ১০ জন ইতিমধ্যেই সুস্থ হয়েছেন। সারা দেশে আক্রান্তের সংখ্যা ৩ হাজার ৬২৩ এবং সুস্থ হয়েছেন ১ হাজার ৪০৯ জন।
CG/BD/AS/
(Visitor Counter : 92
প্রধানমন্ত্রীরদপ্তর
প্রধানমন্ত্রী আগামী সোমবার ভারতীয় মহাকাশ অ্যাসোসিয়েশনের সূচনা করবেন
নয়াদিল্লি, ৯ অক্টোবর, ২০২১
প্রধানমন্ত্রী শ্রী নরেন্দ্র মোদী আগামী সোমবার  বেলা ১১টায় ভিডিও কনফারেন্সের মাধ্যমে ভারতীয় মহাকাশ অ্যাসোসিয়েশন -এর সূচনা করবেন। ভারতীয় মহাকাশ অ্যাসোসিয়েশনের ঐতিহাসিক সূচনা উপলক্ষে তিনি মহাকাশ শিল্পের সঙ্গে যুক্ত প্রতিনিধিদের সঙ্গেও মতবিনিময় করবেন।
ভারতীয় মহাকাশ অ্যাসোসিয়েশন  সম্পর্কে
অগ্রণী মহাকাশ ও কৃত্রিম উপগ্রহ সংক্রান্ত সংস্থাগুলিকে নিয়ে ভারতীয় মহাকাশ অ্যাসোসিয়েশন গঠিত হচ্ছে। ভারতীয় মহাকাশ শিল্পে এই অ্যাসোসিয়েশন এক সার্বিক কৌশল প্রণয়ন করবে। ভারতীয় মহাকাশ ক্ষেত্রের সঙ্গে যুক্ত সংশ্লিষ্ট সব পক্ষকে নিয়ে এই অ্যাসোসিয়েশন রণকৌশল ও নীতি রূপায়ণের দায়িত্বে থাকবে। সরকার ও সরকারি সংস্থাগুলিকেও এই অ্যাসোসিয়েশনে যুক্ত করা হবে। আত্মনির্ভর ভারত গঠনের লক্ষ্যে প্রধানমন্ত্রীর দূরদৃষ্টির সঙ্গে সাযুজ্য রেখে ভারতীয় মহাকাশ অ্যাসোসিয়েশন দেশকে মহাকাশ ক্ষেত্রে আধুনিক প্রযুক্তিগত দিক থেকে আত্মনির্ভর করে তুলতে সাহায্য করবে।
এই অ্যাসোসিয়েশনে দেশী-বিদেশি সংস্থাগুলির হয়ে প্রতিনিধিত্ব করবেন মহাকাশ ও কৃত্রিম উপগ্রহ প্রযুক্তি ক্ষেত্রে যে সমস্ত সংস্থা যুক্ত রয়েছে তাদের প্রতিনিধিরা থাকবেন। প্রতিষ্ঠাতা সদস্য হিসেবে যে সমস্ত সংস্থা অ্যাসোসিয়েশনে যুক্ত হয়েছে, সেগুলি হল – লার্সেন অ্যান্ড টুব্রো, নেলকো , ওয়ান ওয়েভ, ভারতী এয়ারটেল, ম্যাপ মাই ইন্ডিয়া, ওয়ালচাঁদনগর ইন্ডাস্ট্রিজ এবং অনন্ত টেকনলজি লিমিটেড। এছাড়াও, অন্যান্য সদস্য সংস্থাগুলির মধ্যে রয়েছে গোদরেজ, হাজেস ইন্ডিয়া, আজিস্তা-বিএসটি এরোস্পেস প্রাইভেট লিমিটেড, বিইএল, সেন্টাম ইলেক্ট্রনিক্স, ম্যাক্সার ইন্ডিয়া।
CG/BD/DM/
(
প্রধানমন্ত্রীরদপ্তর
প্রধানমন্ত্রী ‘ডিজিটাল ইন্ডিয়া’র সুবিধাভোগীদের সঙ্গে পয়লা জুলাই মতবিনিময় করবেন
নতুন দিল্লি, ২৯শে জুন, ২০২১
প্রধানমন্ত্রী শ্রী নরেন্দ্র মোদী পয়লা জুলাই বেলা ১১ টার সময় ‘ডিজিটাল ইন্ডিয়া’র সুবিধাভোগীদের সঙ্গে মতবিনিময় করবেন।
প্রধানমন্ত্রী ৬ বছর আগে ২০১৫র পয়লা জুলাই ‘ডিজিটাল ইন্ডিয়া’র সূচনা করেছিলেন। বৈদ্যুতিন ও তথ্য প্রযুক্তি মন্ত্রক এই উদ্যোগের ষষ্ঠ বর্ষ পূর্তিতে অনুষ্ঠানটির আয়োজন করেছে। নতুন ভারতের অন্য়তম সফল উদ্যোগ ‘ডিজিটাল ইন্ডিয়া’ বিভিন্ন সরকারী পরিষেবাকে সাধারণ মানুষের কাছে পৌঁছে দিয়েছে, বিভিন্ন উদ্যোগে নাগরিকদের যুক্ত করেছে এবং জনসাধারণের ক্ষমতায়ন নিশ্চিত করেছে। অনুষ্ঠানে কেন্দ্রীয় বৈদ্যুতিন ও তথ্য প্রযুক্তি মন্ত্রী উপস্থিত থাকবেন।
(CG/CB/SFS
রেলমন্ত্রক
অক্সিজেন এক্সপ্রেসের ৭২৭টিরও বেশি ট্যাঙ্কারের মাধ্যমে প্রায় ১১ হাজার ৮০০ মেট্রিক টন তরল চিকিৎসা অক্সিজেন সরব করা হয়েছে
নতুন দিল্লি, ১৯ মে, ২০২১
সকল বাধা অতিক্রম করে এবং নতুন সমাধানের পথ অনুসন্ধানের মাধ্যমে ভারতীয় রেল দেশের বিভিন্ন রাজ্যে তরল চিকিৎসা অক্সিজেন সরবরাহ করেছে। এপর্যন্ত ভারতীয় রেল বিভিন্ন রাজ্যে ৭২৭টিরও বেশি ট্যাঙ্কারের মাধ্যমে প্রায় ১১৮০০ মেট্রিক টন তরল চিকিৎসা অক্সিজেন সরবরাহ করা হয়েছে। এপর্যন্ত ১৯৬টি অক্সিজেন এক্সপ্রেস যাত্রাপথ সম্পূর্ণ করেছে। এছাড়াও ১১টি অক্সিজেন এক্সপ্রেসের ৪৩ টি ট্যাঙ্কারে ৭১৭ মেট্রিক টন তরল চিকিৎসা অক্সিজেন সরবরাহ করা হবে।
বিগত কয়েকদিনে অক্সিজেন এক্সপ্রেসের মাধ্যমে দৈনিক প্রায় ৮০০ মেট্রিক টন তরল চিকিৎসা অক্সিজেন সরবরাহ করা হয়েছে। ভারতীয় রেল অনুরোধকারী রাজ্যগুলির কাছে দ্রুততার সঙ্গে তরল চিকিৎসা অক্সিজেন পৌঁছে দেওয়ার সর্বত চেষ্টা চালাচ্ছে। উত্তরাখণ্ড, কর্ণাটক, মহারাষ্ট্র, মধ্য প্রদেশ, অন্ধ্র প্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি এবং উত্তর প্রদেশে - এই ১৩ টি রাজ্যে অক্সিজেন এক্সপ্রেস ট্রেনের মাধ্যমে অক্সিজেন সরবরাহ করা হয়েছে।
এপর্যন্ত মহারাষ্ট্রে ৫২১, উত্তরপ্রদেশে প্রায় ২৯৭৯, মধ্যপ্রদেশে ৪৯৮, হরিয়ানায় ১ হাজার ৫০৭, তেলেঙ্গানায় ৬৫৩, রাজস্থানে ৯৭, কর্ণাটকে ৪৮১, উত্তরাখণ্ডে ২০০, তামিলনাড়ুতে ৪৪০, অন্ধ্রপ্রদেশে ২২৭, পাঞ্জাবের ৮১, কেরালায় ১১৭ এবং দিল্লিতে ৩ হাজার ৯৭৮ মেট্রিক টন অক্সিজেন সরবরাহ করা হয়েছে। আরও কয়েকটি অক্সিজেন এক্সপ্রেস আজ রাতে সুনির্দিষ্ট গন্তব্যস্থলের উদ্দেশ্যে যাত্রা শুরু করবে। বেশ কয়েকটি রাজ্য এই তরল চিকিৎসা অক্সিজেন নিয়ে আসার জন্য ট্যাঙ্কার ভারতীয় রেলকে ট্যাঙ্কার সরবরাহ করেছে।
CG/SS/AS/
(Visitor Counter : 161
বিদ্যুৎমন্ত্রক
আরইসি লিমিটেড ৫ হাজার দূর্দশাগ্রস্ত শ্রমিককে প্রয়োজনীয় সামগ্রীর প্যাকেট বিতরণে প্রতিশ্রুতিবদ্ধ
নতুন দিল্লি, ৮ জুন, ২০২০
কেন্দ্রীয় বিদ্যুৎ মন্ত্রকের আওতাধীন কেন্দ্রীয় রাষ্ট্রায়ত্ত সংস্থা আরইসি লিমিটেডের আওতাধীন সামাজিক দায়বদ্ধতা শাখা আরইসি ফাউন্ডেশন মহামারী কোভিড-১৯ এর কারণে লকডাউনের জেরে ক্ষতিগ্রস্থ অভাবী শ্রমিকদের জন্য প্রয়োজনীয় সামগ্রীর ৫ হাজার প্যাকেট বিতরণ করার প্রতিশ্রুতি দিয়েছে। এই প্যাকেটগুলিতে পানীয় জলের বোতল, ভাজা চানা, চিনাবাদাম, গ্লুকোজ পাউডার, জুতো এবং পুনরায় ব্যবহারযোগ্য মাস্ক রয়েছে।
আরইসি লিমিটেড প্রথম দফায় গত ৪ জুন দিল্লিতে ৫০০জন সুবিধাভোগীর হাতে ৫০০টি প্যাকেট তুলে দিয়েছে। দ্বিতীয় দফায় ৭জুন গুরগাঁও এবং নয়ডায় ১০০০টি করে প্যাকেট বিতরণ করা হয়। বাকি প্যাকেটগুলি আগামী দিনে বিতরণ করা হবে। এই ব্যাগগুলির বিতরণের সময় কর্পোরেশনের কর্মচারীরা সামাজিক দূরত্ব বজায় রেখে ছিলেন।
আরইসি বিভিন্ন জেলা কর্তৃপক্ষ, এনজিও এবং বিদ্যুৎ বিতরণ সংস্থার  এর সহযোগিতায় ইতোমধ্যে দেশজুড়ে দূর্গতদের রান্না করা খাবার এবং রেশন সরবরাহ করছে। করোনাভাইরাস সংক্রমণের জেরে দেশব্যাপী লকডাউন শুরু হওয়ায় পর থেকে এই প্রক্রিয়া শুরু করে আরইসি লিমিটেড। ৬ জুন পর্যন্ত কর্পোরেশন ৪.৬৬ লক্ষ কিলোগ্রামের বেশি খাদ্যশস্য, ২.৫৬ লক্ষ খাবারের প্যাকেট, ৯৬০০ লিটার স্যানিটাইজার, ৩৪০০ পিপিই কিট এবং ৮৩০০০ মাস্ক বিতরণ করেছে।
আরইসি লিমিটেড, নয়াদিল্লির সাফদারজং হাসপাতালে চিকৎসাকর্মীদের বিশেষভাবে তৈরি পুষ্টিকর খাবারের প্যাকেট বিতরণের জন্য তাজ স্যাটস নামে এক সংস্থার সঙ্গে যুক্ত হয়েছে। নতুনদিল্লিতে স্বাস্থ্যসেবায় যুক্ত সামনের সারির যোদ্ধাদের প্রতি কৃতজ্ঞতার জানাতে প্রতিদিন ৩০০ খাবারের প্যাকেট সরবরাহ করা হচ্ছে। এই উদ্যোগের অঙ্গ হিসেবে ১৮ হাজার এরও বেশি খাবারের প্যাকেট বিতরণ করা হয়েছে।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ এর নমুনা পরীক্ষার জন্য পরীক্ষাগার
নতুনদিল্লি, ১৫ই সেপ্টেম্বর, ২০২০
স্বাস্থ্য গবেষণা দপ্তরের স্বশাসিত সংস্থা ভারতীয় চিকিৎসা বিজ্ঞান গবেষণা পরিষদের থেকে প্রাপ্ত তথ্য অনুসারে দেশে মার্চ , এপ্রিল, মে, জুন এবং জুলাই মাসে কোভিডের নমুনা পরীক্ষার জন্য যথাক্রমে ১৫২, ২৪৭, ২৭৫,৩৬৭ ও ২৯৮টি পরীক্ষাগার খোলা হয়েছে।
পশ্চিমবঙ্গে মার্চ , এপ্রিল, মে, জুন এবং জুলাই মাসে কোভিডের নমুনা পরীক্ষার জন্য যথাক্রমে ৫,১২, ২২,১২ ও ৮টি পরীক্ষাগার খোলা হয়েছে।
ত্রিপুরায় এপ্রিল মাসে কোভিডের নমুনা পরীক্ষার জন্য ১ টি পরীক্ষাগার খোলা হয়েছে।
অসমে মার্চ , এপ্রিল, মে, জুন এবং জুলাই মাসে কোভিডের নমুনা পরীক্ষার জন্য যথাক্রমে ৪, ২,৩,৪ ও ১০টি পরীক্ষাগার খোলা হয়েছে।
আন্দামান ও নিকোবর দ্বীপপুঞ্জে মার্চ , এপ্রিল এবং জুলাই মাসে কোভিডের নমুনা পরীক্ষার জন্য যথাক্রমে ১, ২ ও ১টি পরীক্ষাগার খোলা হয়েছে।
রাজ্যসভার আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রীর শ্রী অশ্বিনী কুমার চৌবে ।
(CG/CB
প্রধানমন্ত্রীরদপ্তর
আম আদমি পার্টিকে প্রধানমন্ত্রীর অভিনন্দন
নয়াদিল্লি, ১১ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী দিল্লি বিধানসভা নির্বাচনে জয়ের জন্য আম আদমি পার্টি  এবং শ্রী অরবিন্দ কেজরিওয়াল’কে অভিনন্দন জানিয়েছেন।
এক শুভেচ্ছা বার্তায় প্রধানমন্ত্রী বলেছেন, “দিল্লি বিধানসভা নির্বাচনে জয়ের জন্য আপ এবং শ্রী অরবিন্দ কেজরিওয়ালজীকে অভিনন্দন। আশা করি, তাঁরা দিল্লিবাসীর চাহিদা পূরণ করবেন”।
CG/CB/SB
(Visitor Counter : 52
প্রধানমন্ত্রীরদপ্তর
প্রধানমন্ত্রী দেশের বিভিন্ন অংশের সঙ্গে স্ট্যাচু অফ ইউনিটির মধ্যে সরাসরি যোগাযোগ গড়ে তোলার জন্য ১৭ই জানুয়ারি ৮টি ট্রেনের যাত্রা সূচনা করবেন
গুজরাটে রেলের বিভিন্ন প্রকল্পেরও প্রধানমন্ত্রী উদ্বোধন করবেন
নয়াদিল্লি, ১৫ জানুয়ারি, ২০২১
প্রধানমন্ত্রী শ্রী নরেন্দ্র মোদী দেশের বিভিন্ন অংশের সঙ্গে স্ট্যাচু অফ ইউনিটির মধ্যে সরাসরি যোগাযোগ গড়ে তোলার জন্য ১৭ই জানুয়ারি বেলা ১১টার সময় ভিডিও কনফারেন্সের মাধ্যমে ৮টি ট্রেনের যাত্রা সূচনা করবেন। প্রধানমন্ত্রী এই অনুষ্ঠানে গুজরাটে রেলের বিভিন্ন প্রকল্পেরও উদ্বোধন করবেন। গুজরাটের মুখ্যমন্ত্রী ও রেলমন্ত্রী অনুষ্ঠানে উপস্থিত থাকবেন।
প্রধানমন্ত্রী যে প্রকল্পগুলির উদ্বোধন করবেন, সেগুলি হ’ল : দাভোই – চান্দোর শাখায় ব্রডগেজ রেল লাইন, চান্দোর – কেভাডিয়ায় নতুন ব্রডগেজ লাইন, প্রতাপনগর – কেয়াডিয়ায় বৈদ্যুতিকীকরণ, দাভোই, চান্দোর ও কেভাডিয়ায় স্টেশনের নতুন ভবন। এই ভবনগুলি স্থানীয় বৈশিষ্ট্যের সঙ্গে সাযুজ্য রেখে যাত্রী সাধারণ যাতে আধুনিক পরিষেবা পান, সেটি নিশ্চিত করবে। কেভাডিয়া হ’ল দেশের প্রথম পরিবেশ-বান্ধব রেল স্টেশন। এই প্রকল্পগুলি নিকটবর্তী আদিবাসী অধ্যুষিত অঞ্চলে উন্নয়নের কাজকে ত্বরান্বিত করবে, গুরুত্বপূর্ণ ধর্ম স্থান ও নর্মদা নদের তীরবর্তী প্রাচীন তীর্থ ক্ষেত্রগুলির সঙ্গে যোগাযোগ বাড়াবে এবং দেশীয় ও আন্তর্জাতিক পর্যটকদের যাতায়াতে সুবিধা হবে। এর ফলে, ঐ অঞ্চলের নতুন কর্মসংস্থান ও ব্যবসা-বাণিজ্যের সুযোগ তৈরি হবে, যার মধ্য দিয়ে সার্বিক আর্থ-সামাজিক উন্নয়ন ঘটবে।
|
|
ক্রমিক সংখ্যা
|
|
ট্রেনের সংখ্যা
|
|
যাত্রা শুরু
|
|
গন্তব্য
|
|
ট্রেনের নাম
|
|
|
|
|
|
|
|
|
|
|
|
১
|
|
09103/04
|
|
কেভাডিয়া
|
|
বারাণসী
|
|
মহামনা এক্সপ্রেস 
|
|
২
|
|
02927/28
|
|
দাদার
|
|
কেভাডিয়া
|
|
দাদার-কেভাডিয়া এক্সপ্রেস 
|
|
৩
|
|
09247/48
|
|
আমেদাবাদ
|
|
কেভাডিয়া
|
|
জনশতাব্দী এক্সপ্রেস 
|
|
৪
|
|
09145/46
|
|
কেভাডিয়া
|
|
হজরত নিজামুদ্দিন
|
|
নিজামুদ্দিন - কেভাডিয়া সম্পর্কক্রান্তি এক্সপ্রেস 
|
|
৫
|
|
09105/06
|
|
কেভাডিয়া
|
|
রেওয়া
|
|
কেভাডিয়া – রেওয়া এক্সপ্রেস 
|
|
৬
|
|
09119/20
|
|
চেন্নাই
|
|
কেভাডিয়া
|
|
চেন্নাই – কেভাডিয়া এক্সপ্রেস 
|
|
৭
|
|
09107/08
|
|
প্রতাপনগর
|
|
কেভাডিয়া
|
|
মেমু ট্রেন 
|
|
৮
|
|
09109/10
|
|
কেভাডিয়া
|
|
প্রতাপনগর
|
|
মেমু ট্রেন 
জনশতাব্দী এক্সপ্রেসে অত্যাধুনিক “ভিস্তা-ডোম পর্যটক কোচ” - এর ব্যবস্থা থাকবে, যেখানে যাত্রীরা স্বচ্ছ ছাদ দিয়ে আকাশের সৌন্দর্য অনুভব করতে পারবেন।
প্রধানমন্ত্রীরদপ্তর
আচার্য মহামন্ডলেশ্বর পূজ্য স্বামী অবধেশানন্দ গিরিজির সঙ্গে প্রধানমন্ত্রীর টেলিফোনে কথা
দুটি শাহী স্নানের পর কুম্ভে নিয়ম রক্ষার জন্য সব রীতি পালনের অনুরোধ
সাধুদের স্বাস্থ্য সম্পর্কে খোঁজ
নতুনদিল্লি, ১৭ই এপ্রিল, ২০২১
প্রধানমন্ত্রী শ্রী নরেন্দ্র মোদী টেলিফোনে আচার্য মহামন্ডলেশ্বর পূজ্য স্বামী অবধেশানন্দ গিরিজির সঙ্গে কথা বলেছেন। তিনি সকল সাধুদের শারীরিক অবস্থার বিষয়ে খোঁজ নেন। প্রশাসনের সঙ্গে পূর্ণ সহযোগিতার জন্য তিনি সাধু সমাজকে ধন্যবাদ জানিয়েছেন।
দুটি শাহী স্নান হওয়ার পর প্রধানমন্ত্রী অনুরোধ করেছেন, এখন কুম্ভ মেলায় নিয়মরক্ষার্থে রীতিনীতি পালন করা হোক। এর ফলে মহামারীর বিরুদ্ধে লড়াই জোরদার হবে।
প্রধানমন্ত্রীর অনুরোধকে সম্মান জানিয়ে আচার্য মহামন্ডলেশ্বর পূজ্য স্বামী অবধেশানন্দ গিরিজি ভক্তদের বলেছেন, তাঁরা যাতে বিপুল সংখ্যায় স্নান করতে না আসেন এবং কোভিড সংক্রান্ত আচরণবিধি যথাযথভাবে মেনে চলেন ।
CG/CB/
(
প্রতিরক্ষামন্ত্রক
আকস্মিকভাবে ক্ষেপণাস্ত্র নিক্ষেপের বিষয়ে বিবৃতি
নতুন দিল্লি,১১ মার্চ,২০২২
৯ই মার্চ নিয়মমাফিক রক্ষণাবেক্ষণের কাজ চলাকালীন দুর্ঘটনাবশত একটি ক্ষেপণাস্ত্র উৎক্ষিপ্ত হয়ে যায়।
বিষয়টিকে গুরুত্বের সঙ্গে নিয়ে ভারত সরকার একটি উচ্চ পর্যায়ের তদন্তের নির্দেশ দিয়েছে।
জানা গেছে, ক্ষেপণাস্ত্রটি পাকিস্তানের একটি এলাকায় গিয়ে পড়ে। ঘটনাটি গভীরভাবে দুঃখজনক হলেও, এটি স্বস্তির বিষয় যে দুর্ঘটনার কারণে কোনো প্রাণহানি ঘটেনি।
CG/SS
(Visitor Counter : 302
ভূ-বিজ্ঞানমন্ত্রক
ভারতের খসড়া নীল অর্থনৈতিক কৌশল সম্পর্কে সংশ্লিষ্ট সকলের কাছ থেকে ভূ-বিজ্ঞান মন্ত্রকের মতামত আহ্বান
নয়াদিল্লি, ১৭ ফেব্রুয়ারি, ২০২১
ভারতের খসড়া নীল অর্থনৈতিক কৌশল সম্পর্কে ভূ-বিজ্ঞান মন্ত্রক শিল্প সংস্থা, অসরকারি সংগঠন, শিক্ষা প্রতিষ্ঠান, সাধারণ মানুষ সহ সংশ্লিষ্ট সকলের কাছ থেকে মতামত ও পরামর্শ আহ্বান করেছে। মন্ত্রক ইতিমধ্যেই এই খসড়া কৌশল জনসমক্ষে প্রকাশ করেছে। খসড়া নীল অর্থনৈতিক কৌশলে এমন এক ভবিষ্যতমুখী দৃষ্টিভঙ্গী ও পদ্ধতির কথা বলা হয়েছে, যা কেন্দ্রীয় সরকার দেশে সামুদ্রিক সম্পদের সর্বাধিক সদ্ব্যবহারের জন্য গ্রহণ করতে পারে। মন্ত্রকের ওয়েবসাইট, সোস্যাল মিডিয়া অ্যাকাউন্ট এবং অধীনস্ত প্রতিষ্ঠানগুলির মাধ্যমে এই খসড়া কৌশল প্রকাশ করা হয়েছে। সংশ্লিষ্ট সবপক্ষকে আগামী ২৭ ফেব্রুয়ারির মধ্যে মতামত ও পরামর্শ পাঠানোর জন্য অনুরোধ করা হয়েছে। ভারতের জিডিপি-তে নীল অর্থনীতির অবদান বাড়ানো, উপকূলবাসী মানুষের জীবনযাপনের মানোন্নয়ন, সামুদ্রিক জীব বৈচিত্র্যের সংরক্ষণ এবং মহাসাগরীয় এলাকা ও সম্পদের ক্ষেত্রে জাতীয় নিরাপত্তার বিষয়গুলিকে এই নীতি-কৌশলে অন্তর্ভুক্ত করা হয়েছে।
ভারতের নীল অর্থনীতিকে জাতীয় অর্থনীতির এক গুরুত্বপূর্ণ অঙ্গ হিসাবে মনে করা হয়। নীল অর্থনীতির মধ্যে রয়েছে – সমগ্র সামুদ্রিক সম্পদ, সমুদ্র এলাকায় মনুষ্য নির্মিত আর্থিক পরিকাঠামো এবং দেশের আইনি সীমার মধ্যে কোস্টাল জোন গড়ে তোলা। ভারতের মতো উপকূলবর্তী দেশগুলির কাছে সামাজিক স্বার্থে দায়বদ্ধতার সঙ্গে সামুদ্রিক সম্পদের সদ্ব্যবহারের এক বড় সুযোগ রয়েছে।
ভারতে প্রায় ৭ হাজার ৫০০ কিলোমিটার দীর্ঘ উপকূল অঞ্চল রয়েছে। ২৯টি রাজ্যের মধ্যে ৯টি রাজ্যেই উপকূল এলাকা রয়েছে। এছাড়াও, দ্বীপভূমি রয়েছে ১ হাজার ৩৮২টি। এছাড়াও, ভারতের ২০ লক্ষ বর্গ কিলোমিটারেরও বেশি এলাকা জুড়ে স্বতন্ত্র অর্থনৈতিক অঞ্চলে অশোধিত তেল ও প্রাকৃতিক গ্যাসের মতো জীবাশ্ম জ্বালানীর বিপুল সম্পদ রয়েছে। দেশে সুদীর্ঘ এই উপকূল এলাকাগুলিতে ৪০ লক্ষেরও বেশি মৎস্যজীবী মানুষের বসবাস। এই সমস্ত দিক থেকে ভারতের আর্থিক বিকাশে নীল অর্থনীতি গুরুত্বপূর্ণ ভূমিকা পালন করতে পারে। দেশের আর্থিক বিকাশ ও সার্বিক কল্যাণের সম্ভাবনাকে যথাযথভাবে কাজে লাগাতে একটি গুরুত্বপূর্ণ কাঠামো হিসাবে ভারতের খসড়া নীল অর্থনৈতিক কৌশল তৈরি করা হয়েছে।
২০৩০ সালের মধ্যে ভারত সরকার যে নতুন ভারত গড়ে তোলার পরিকল্পনা নিয়েছে, তার সঙ্গে সঙ্গতি রেখেই ভূ-বিজ্ঞান মন্ত্রক খসড়া নীল অর্থনৈতিক কাঠামো প্রস্তুত করেছে। এই খসড়া নীতি-কৌশলে ভারতের সার্বিক অর্থনৈতিক বিকাশে একাধিক গুরুত্বপূর্ণ ক্ষেত্রের ওপর অগ্রাধিকার দেওয়া হয়েছে। উল্লেখ করা যেতে পারে, ২০৩০ সালের মধ্যে বিশ্ব থেকে দারিদ্র্য দূরীকরণ, এই গ্রহের সুরক্ষা এবং সমস্ত মানুষের খুশি ও সমৃদ্ধির লক্ষ্যে ২০১৫ সালে যে ১৭টি বিষয়ে সুস্থায়ী উন্নয়নের উদ্দেশ্য পূরণের লক্ষ্য স্থির হয়, ভারত রাষ্ট্রসংঘের সদস্য দেশগুলির সঙ্গে এতে সামিল হয়েছে। ইতিমধ্যেই অস্ট্রেলিয়া, ব্রাজিল, ব্রিটেন, মার্কিন যুক্তরাষ্ট্র, রাশিয়া ও নরওয়ের মতো একাধিক দেশ নীল অর্থনীতির বিকাশে একাধিক যথাযথ পদক্ষেপ গ্রহণ করেছে।
ভূ-বিজ্ঞান মন্ত্রকের খসড়া নীল অর্থনীতি সম্পর্কিত কৌশলগুলি https://moes.gov.in/writereaddata/files/BlueEconomyPolicy.pdf. দেওয়া রয়েছে। এই খসড়া নীতি-কৌশল সম্পর্কে মতামত বা পরামর্শ আগামী ২৭ ফেব্রুয়ারির মধ্যে ই-মেল মারফৎ blueeconomy-policy[at]gov[dot]in-তে পাঠানো যেতে পারে।
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ এক ট্যুইট বার্তায় তামিলনাড়ুর নিভেলি বিদ্যুৎ উৎপাদন কেন্দ্রের বয়লার বিস্ফোরনে নিহত শ্রমিকদের প্রতি শোক জ্ঞাপন করেছেন
শ্রী শাহ, তামিলনাড়ুর মুখ্যমন্ত্রী শ্রী এড্ডাপ্পাডি কে পালানিস্বামীর সঙ্গে কথা বলে সব রকম সহযোগিতার আশ্বাস দিয়েছেন
কেন্দ্রীয় স্বরাষ্ট্রমন্ত্রী জানান কেন্দ্রীয় শিল্প নিরাপত্তা বাহিনী ইতিমধ্যেই ঘটনাস্থলে পৌছে ত্রানের কাজে সহযোগিতা করছে
দুর্ঘটনায় নিহতদের পরিবারের প্রতি সমবেদনা জানানোর পাশাপাশি আহতদের দ্রুত আরোগ্য কামনা করেন স্বরাষ্ট্রমন্ত্রী
নতুন দিল্লী, ১লা জুলাই, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ,এক ট্যুইট বার্তায় তামিলনাড়ুর নেইভেলি বিদ্যুৎ উৎপাদন কেন্দ্রের বয়লার বিস্ফোরনে নিহত শ্রমিকদের প্রতি তাঁর শোক জ্ঞাপন করেছেন। শ্রী শাহ, তামিলনাড়ুর মুখ্যমন্ত্রী শ্রী এড্ডাপ্পাডি কে পালানিস্বামির সঙ্গে কথা বলে সব রকম সহযোগিতার আশ্বাস দিয়েছেন।
কেন্দ্রীয় স্বরাষ্ট্রমন্ত্রী জানান, কেন্দ্রীয় শিল্প নিরাপত্তা বাহিনী ইতিমধ্যেই ঘটনাস্থলে পৌঁছে ত্রানের কাজে সহযোগিতা করছে। দূর্ঘটনায় নিহতদের পরিবারের প্রতি সমবেদনা জানানোর পাশাপাশি আহতদের দ্রুত আরোগ্য কামনা করেন স্বরাষ্ট্রমন্ত্রী।
(CG/PPM
প্রধানমন্ত্রীরদপ্তর
প্রধানমন্ত্রী ভোপালে নবরূপে সজ্জিত রাণী কমলাপতি রেল স্টেশনটি জাতির উদ্দেশে উৎসর্গ করবেন
উজ্জয়িনী ও ইন্দোরের মধ্য দুটি নতুন মেমু ট্রেনের যাত্রার সূচনা করবেন প্রধানমন্ত্রী
প্রধানমন্ত্রী মধ্যপ্রদেশে রেলের একগুচ্ছ প্রকল্পেরও সূচনা করবেন
নতুন দিল্লি, ১৪ই নভেম্বর, ২০২১
মধ্যপ্রদেশ সফরকালে প্রধানমন্ত্রী শ্রী নরেন্দ্র মোদী ১৫ই নভেম্বর বিকেল ৩টের সময় নবরূপে সজ্জিত রাণী কমলাপতি রেল স্টেশনের উদ্বোধন করবেন।
গোন্দ সাম্রাজ্যের নির্ভীক ও বীরাঙ্গনা নারী রাণী কমলাপতি রেল স্টেশন মধ্যপ্রদেশে প্রথম আন্তর্জাতিক মানের রেল স্টেশন। ১৫ তারিখ এই স্টেশনের উদ্বোধন হতে চলেছে। সরকারী – বেসরকারী অংশীদারিত্বে এই স্টেশন নতুন ভাবে গড়ে তোলা হল। এখানে একটি পরিবেশবান্ধব ভবন রয়েছে। এছাড়াও বিভিন্ন পরিষেবার কথা মাথায় রেখে অত্যাধুনিক প্রযুক্তির সাহায্যে স্টেশনটি নতুন করে তৈরি করা হয়েছে। এই স্টেশনে যাতে বহুবিধ পরিবহণ ব্যবস্থার সুযোগ যাতে পাওয়া যায়, সেভাবে এটি গড়ে তোলা হয়েছে।
অনুষ্ঠানে প্রধানমন্ত্রী মধ্যপ্রদেশে রেলের বিভিন্ন উদ্যোগের সূচনা করবেন। এর মধ্যে রয়েছে, গেজ পরিবর্তন , উজ্জয়িনী – ফতেহাবাদ শাখায় বৈদ্যুতিকীকরণ এবং বরখেরা - ভোপাল শাখায় তৃতীয় লাইনের উদ্বোধন করা হবে। মধ্যপ্রদেশে মাথেলা – নির্মলখেরী শাখায় গেজ পরিবর্তন ও বৈদ্যুতিকীকরণের কাজ সম্পন্ন হয়েছে এবং গুনা – গোয়ালিওর শাখায় বৈদ্যুতিকীকরণ হয়েছে। প্রধানমন্ত্রী উজ্জয়িনী – ইন্দোরের মধ্যে দুটি মেমু ট্রেনের যাত্রা সূচনা করবেন।
CG/CB/SFS
(
অসামরিকবিমানপরিবহণমন্ত্রক
উত্তর-পূর্ব রাজ্যগুলিকে নির্ধারিত আন্তর্জাতিক গন্তব্যস্থলের সঙ্গে যুক্ত করতে আন্তর্জাতিক বিমান যোগাযোগ প্রকল্প
নতুন দিল্লি, ০৪ এপ্রিল, ২০২২
অসামরিক বিমান পরিবহণ মন্ত্রক আর্থ-সামাজিক উন্নয়নের জন্য নির্ধারিত আন্তর্জাতিক গন্তব্যস্থলের সঙ্গে দেশের নির্দিষ্ট রাজ্যগুলির বিমান যোগাযোগ বাড়ানোর লক্ষ্যে আন্তর্জাতিক বিমান সংযোগ প্রকল্প  চালু করেছে। আসাম, মণিপুর, ত্রিপুরা রাজ্যের গুয়াহাটি, ইম্ফল এবং আগরতলার সঙ্গে ব্যাঙ্কক, ঢাকা, কাঠমান্ডু, ইয়াঙ্গুন, হ্যানয়, মান্দালে, কুনমিং এবং চট্টগ্রামের মতো নির্ধারিত আন্তর্জাতিক গন্তব্যস্থানগুলির সঙ্গে সংযোগকারী রুট চিহ্নিত করা হয়েছে।
আন্তর্জাতিক মানে বিমানবন্দরগুলির উন্নয়ন এবং আধুনিকীকরণ একটি ধারাবাহিক প্রক্রিয়া। উত্তর-পূর্বাঞ্চলের গুয়াহাটি এবং ইম্ফলে দুটি আন্তর্জাতিক বিমানবন্দর রয়েছে। এই দুটি বিমানবন্দর যথাক্রমে গুয়াহাটি ইন্টারন্যাশনাল এয়ারপোর্ট লিমিটেড এবং এয়ারপোর্ট অথরিটি অফ ইন্ডিয়া-র মাধ্যমে পরিচালিত হয়। এছাড়াও উত্তর-পূর্বাঞ্চল থেকে আন্তর্জাতিক বিমান সংযোগ বাড়ানোর জন্য আগরতলা বিমনবন্দরের নতুন টার্মিনাল বিল্ডিং-কে ভবিষ্যতের প্রয়োজনীয়তার কথা বিবেচনায় রেখে সমন্বিত টার্মিনাল হিসেবে তৈরি করা হয়েছে। ইম্ফল বিমানবন্দরে প্রায় ৫০০ কোটি টাকা ব্যয়ে একটি নতুন সমন্বিত টার্মিনাল বিল্ডিং নির্মাণ করা হচ্ছে। এখানে প্রতি বছর ২.৪ মিলিয়ন যাত্রী যাতায়াত করবে পারবেন।
রাজ্যসভায় আজ এক প্রশ্নের লিখিত উত্তরে এই তথ্য দিয়েছেন অসামরিক বিমান পরিবহণ প্রতিমন্ত্রী অবসরপ্রাপ্ত জেনারেল ডঃ ভি কে সিং।
CG/SS/SKD/
(Visitor Counter : 106
প্রধানমন্ত্রীরদপ্তর
ঈদ-উল-ফিতর উপলক্ষে দেশবাসীকে শুভেচ্ছা প্রধানমন্ত্রীর
নতুন দিল্লি, ২৫ মে, ২০২০
প্রধানমন্ত্রী শ্রী নরেন্দ্র মোদী ঈদ-উল-ফিতর উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, " ঈদ মোবারক! সকলকে ঈদ-উল-ফিতরের শুভেচ্ছা। এই বিশেষ অনুষ্ঠানে সহমর্মিতা, ভ্রাতৃত্ব এবং সংহতির চেতনা আরও বেড়ে উঠুক। সবাই সুস্থ ও উন্নতি লাভ করুক”।
(CG/SS
বিজ্ঞানওপ্রযুক্তিমন্ত্রক
কঠিন বর্জ্য ব্যবস্হাপনা ও প্লাস্টিক বর্জ্য বিনাশের ওপর সচেতনতা কর্মসূচি
কলকাতা, ২৪ অক্টোবর, ২০১৯
প্লাস্টিক মুক্ত দেশ গঠনের প্রচারাভিযানকে জোরদার করে তোলার উদ্দেশে দূর্গাপুরের সিএসআইআর- সিএনইআইআই-এর উদ্যোগে আজ কঠিন বর্জ্য ব্যবস্হাপনা ও প্লাস্টিক বর্জ্য বিনাশের ওপর সচেতনতা কর্মসূচির আয়োজন করা হয়। এই কর্মসূচিতে হিমশিলা মডেল স্কুল এবং সুরেন চন্দ্র মর্ডান স্কুলের ৮০ জন ছাত্রছাত্রী যোগ দেয়। সিএসআইআর- সিএনইআইআই-এর কলোনী প্রাঙ্গণে পৌরসভার কঠিন বর্জ্য ব্যবস্হাপনার বিভিন্ন কর্মকান্ড ছাত্রছাত্রীরা ঘুরে দেখে।
অনুষ্ঠানে দূর্গাপুরের সিএসআইআর- সিএনইআইআই-এর অধিকর্তা হরিশ হিরানী পৌরসভার কঠিন বর্জ্য ব্যবস্হাপনার বিভিন্ন দিক এবং এক্ষেত্রে সচেতনতামূলক বিষয়গুলি ছাত্রছাত্রীদের সামনে তুলে ধরেন। তিনি বলেন, ১৫ শতাংশ বস্তু প্যাকেটজাত করার ক্ষেত্রে প্লাস্টিক ব্যবহার করা হয়ে থাকে। এই সঠিক পদ্ধতিতে প্লাস্টিকের বিনাশের প্রয়োজন। তিনি বলেন, সচেতনতার এবং অভিজ্ঞতার অভাবে প্লাস্টিক আমাদের সমাজে বিভিন্ন রকম সমস্যার সৃষ্টি করছে। তাই সাধারণ মানুষের মধ্যে প্লাটিক বর্জ্য বিনাশের বিষয়ে সচেতনতা গড়ে তোলা প্রয়োজন।
CG/SS /NS
(Visitor Counter : 56
প্রধানমন্ত্রীরদপ্তর
পুরুষদের জ্যাভলিন থ্রো ফাইনাল প্রতিযোগিতায় স্বর্ণ পদক জয়ী নীরজ চোপড়াকে অভিনন্দন প্রধানমন্ত্রীর
নয়াদিল্লি, ২৭ আগস্ট, ২০১৮
ইন্দোনেশিয়ার জাকার্তা-পালেমব্যাঙ্গে অনুষ্ঠিত অষ্টাদশ এশিয়ান গেমস্-এ পুরুষদের জ্যাভলিন থ্রো ফাইনাল প্রতিযোগিতায় স্বর্ণ পদক জয়ী নীরজ চোপড়াকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “নীরজ চোপড়া যখনই প্রতিযোগিতার আসরে নামেন, তখন তাঁর কাছ থেকে সেরাটাই আশা করা হয়। পুরুষদের জ্যাভলিন থ্রো ফাইনালে স্বর্ণ পদক পেয়ে তরুণ এই খেলোয়াড় ভারত’কে গর্বিত করেছে। নতুন এক জাতীয় রেকর্ড তৈরি করার জন্যও আমরা তাঁকে অভিনন্দন জানাচ্ছি”।
CG/BD/SB……
(Visitor Counter : 67
ইস্পাতমন্ত্রক
বিশ্বকর্মা রাষ্ট্রীয় পুরস্কার অনুষ্ঠানে এসএআইএল-এর কর্মচারীদের উজ্জ্বল উপস্থিতি
নতুন দিল্লি, ০৯ মার্চ, ২০২২
অসামান্য কাজের স্বীকৃতি স্বরূপ ২০১৮ সালের জন্য বিশ্বকর্মা রাষ্ট্রীয় পুরস্কার বিতরণ অনুষ্ঠানে স্টিল অথরিটি অফ ইন্ডিয়া লিমিটেড -এর কর্মচারীরা এক উল্লেখযোগ্য ছাপ রেখেছেন। কেন্দ্রীয় শ্রম ও কর্মসংস্থান, পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব নতুন দিল্লিতে মঙ্গলবার এই মর্যাদাপূর্ণ জাতীয় পুরস্কার প্রদান করেন। অনুষ্ঠানে কেন্দ্রীয় শ্রম ও কর্মসংস্থান এবং পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি উপস্থিত ছিলেন। জাতীয় পর্যায়ে শিল্প প্রতিষ্ঠানের শ্রমিকদের কর্মক্ষেত্রে প্রয়াসের স্বীকৃতি স্বরূপ এই পুরস্কার দেওয়া হয়ে থাকে। মোট ৯৬ জন পুরস্কার বিজয়ীর মধ্যে ৫২ জন এসএআইএল-এর কর্মচারী রয়েছেন। ২০১৮ সালের জন্য প্রদেয় মোট ২৮টি বিভাগে পুরস্কারের মধ্যে ১১টি বিভাগে পুরস্কার জিতে নিয়েছেন এসএআইএল-এর কর্মচারীরা।
পরে এক অনুষ্ঠানে, এসএআইএল-এর চেয়ারম্যান শ্রীমতী সোমা মণ্ডল, বিশ্বকর্মা রাষ্ট্রীয় পুরস্কার বিজয়ী কর্মচারীদের সম্বর্ধনা জানান। পুরস্কার বিজয়ীদের ধন্যবাদ জানিয়ে তিনি বলেন, এসএআইএল-এর কর্মচারীরা নিষ্ঠার সঙ্গে কাজ করে চলেছেন। এই সংস্থার মর্যাদা বৃদ্ধিতে তিনি উচ্ছ্বাস ব্যক্ত করেন।
CG/SS/SKD/
(Visitor Counter : 97
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ০৮ অক্টোবর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৯৩ কোটি ১৭ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২১ হাজার ২৫৭
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে এসে বর্তমানে ০.৭১ শতাংশ, যা ২০২০’র মার্চ থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৪০ হাজার ২২১, যা ২০৫ দিনে সর্বনিম্ন
দেশে বর্তমানে সুস্থতার হার ৯৭.৯৬ শতাংশ, ২০২০-র মার্চ মাস থেকে এখনও পর্যন্ত সর্বাধিক
দেশে গত ২৪ ঘণ্টায় করোনামুক্ত হয়েছেন ২৪ হাজার ৯৬৩ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩২ লক্ষ ২৫ হাজার ২২১
সাপ্তাহিক-ভিত্তিতে আক্রান্তের হার ১.৬৪ শতাংশ, যা ১০৫ দিন ৩ শতাংশের নীচে
দৈনিক-ভিত্তিতে আক্রান্তের হার ১.৫৩ শতাংশ, যা গত ৩৯ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৮ কোটিরও বেশি
CG/BD/SB
(Visitor Counter : 141